Ma tunnetan, et see on muutumas. Kui see arv jõuab teatud kriitilise piirini, siis nii enam ei lähe. Saksa sotsiaaldemokraat ja riigi keskpanga juhatuse liige Thilo Sarrazin  kirjutas raamatu "Saksamaa hävitab iseennast". Kui sotsiaaldemokraat ütleb, et me ei saa enam moslemeid sisse lasta, sest see hävitab meie kultuuri, siis on väga selge, et senised poliitilised jõujooned on murtud. Teisisõnu: vastuseis immigratsioonile on Euroopas läinud nii suureks, et ka vasakpoolsed parteid saavad aru, et kui nad jätkavad oma vana poliitikat, siis neid enam ei valita. Mulle tundub, et Euroopa Liit muutub selles suunas rohkem kinniseks. Kui senised hoiakud enam ei toimi või kui need hoiakud on  sulle kahjulikud, siis inimesed kalduvad neid muutma.